b'\n_START_ARTICLE_\nMarjut Tynkkynen\n_START_PARAGRAPH_\nMarjut Hannele Tynkkynen (s. 17. tammikuuta 1961 Mikkeli)  on suomalainen harmonikkataiteilija.\n_START_SECTION_\nKoulutus\n_START_PARAGRAPH_\nTynkkynen on opiskellut konserttiharmonikansoittoa muun muassa Matti Rantasen johdolla Sibelius-Akatemiassa sek\xc3\xa4 Mogens Ellegaardin oppilaana. H\xc3\xa4n on suorittanut Sibelius-Akatemian diplomin vuonna 1984.\n_START_SECTION_\nUra\n_START_PARAGRAPH_\nKilpailuvoittoja Tynkkynen on saanut muun muassa Pohjoismaiden mestaruuskilpailuissa sek\xc3\xa4 Klingenthalin harmonikkakilpailuissa. H\xc3\xa4net valittiin Finland Festivalsin vuoden nuoreksi taiteilijaksi vuonna 1991. Konserttitoimintaa ja esiintymisi\xc3\xa4 on ollut useissa Euroopan maissa. H\xc3\xa4n on my\xc3\xb6s soittanut kantaesityksi\xc3\xa4 muun muassa Kalevi Ahon ja Jouni Kaipaisen teoksista.'